《张德辉以诗见遗需酒因次韵解嘲》
宋代·卫泾

廷评一石了狱事，谪仙一斗百篇诗。
君才盘盘压今古，肯使英名夸昔时。
濁醪妙理清有圣，此意岂复达士疑。
我惭鼷腹怯鲸量，咄咄隐几成书痴。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。